Направљено је само 18 ових јуришних топова на шасијама оштећених Тигрова. За наоружање је изабран поморски минобацач од 380mm Штурммерзер RW61 L/5.4. Потреба за оваким оружјем се појавила након стравичних губитака немачке пешадије у Стаљинграду где тадашњи немачки тенкови и јуришни топови нису били у стању пружити довољно јаку ватрену подршку која би неутрализирала совјетска упоришта. Оклоп је повећан на 150mm, а маса возила се попела на 68 тона. С обзиром да у тренутку њиховог уласка у употребу немачка војска је била у дефанзиви нису видели превише акције, два су учествовала у гушењу Варшавског устанка, а седам је коришћено у Арденима.